section_heading: Recenzije
paragraph_text: U retrospektivnoj je recenziji Ned Raggett iz AllMusica izjavio: "Perry i Gerrard nastavljaju eksperimentirati i poboljšavaju svoj zvuk na The Serpent's Eggu, koji je jednako velik korak unaprijed kao što je Spleen and Ideal bio nekoliko godina ranije". Posebno je pohvalio uvodnu skladbu "The Host of Seraphim", koju je nazvao "tako izvanredno dobrom da je gotovo jedina reakcija na nju posvemašnje strahopoštovanje".